Dieretuin-staking verbyDie Nasionale Dieretuin in Pretoria. Argieffoto: Phillip Bruwer Die staking by die Pretoriase dieretuin het Dinsdag tot ŉ einde gekom. Craig Allenby, woordvoerder van die dieretuin, het in ŉ verklaring bevestig die dieretuin en werknemers verbonde aan die National Trade Union Congress (NTUC), wat op 8 Julie begin staak het, het ŉ ooreenkoms onderteken en die staking is beëindig. “Die dieretuin en NTUC het ooreengekom om die staking te beëindig en werknemers sal Woensdag terugkeer werk toe. Die besonderhede van die ooreenkoms sal met die dieretuin se werknemers, wat nie gestaak het nie, en ander belanghebbendes bespreek word,” het Allenby verduidelik. “Die dieretuin bedank die lede van die publiek vir hul ondersteuning tydens hierdie periode en ons betuig ook ons waardering vir die vrywilligers wat die organisasie bygestaan het.”